Shu kunlarda Toshkent shahar hokimiyati binosida «Ochiq eshiklar kuni» tadbiri o‘tkazilmoqda. Unda mahalliy tadbirkorlar va xorijiy investorlar o‘z loyihalari bilan qatnashmoqda. Mana shunday tadbirkorlardan biri «QFI» xususiy korxonasi o‘z loyihasi bilan qatnashdi. Uning loyihasi tashqi reklamaning LED chiroqlari bilan yoritilgan monitor eskizlari va trotuar yoritish ustunining zamonaviy usulda ko‘rinishi deb nomlanadi. Loyihaning maqsadi shahar chiroyiga ko‘rk qo‘shish va tashqi reklama ustunlarini zamonaviy, innovatsion usulda joylashtirish hamda ijtimoiy sohaga yordam berish, shu bilan birga turizmni rivojlantirish hisoblanadi. Loyihaning umumiy qiymati 1 million dollar va 100% chet el investitsiyasi asosida tashkil etiladi. Loyihaga hamkor davlatlar Xitoy Xalq Respublikasi va Rossiya Federatsiyasi. Loyiha ishga tushsa yangi 30 ta ish o‘rni yaratiladi.